Kjære pårørende!

Vi vil i år arrangere Den Store Kuledagen **lørdag 8. september 2018, på Akershus festning i Oslo**. Vi vet at du har mistet en av dine kjære på grunn av sarkom og kanskje føler du derfor at denne invitasjonen ikke er passende for deg. Vi håper likevel du har forståelse for at vi sender ut invitasjonen til alle da flere etterlatte har gitt oss tilbakemelding om at dette er en sammenkomst de ønsker å delta på. Den Store Kuledagen ble arrangert for første gang i 2010 og er blitt et årlig arrangement. Etter tilbakemeldinger fra tidligere år vil dagen i år også inneholde både forelesninger og hyggelig samvær med underholdning.

I år vil det også være mulighet for dere som har mistet en av deres kjære til å møte andre i samme situasjon. I år blir det ikke eget foredrag eller tema for samlingen, men mulighet for å møtes til samtale med hverandre. Sosionom Marit Gudim vil som tidligere år, være sammen med dere. Hvis noen ønsker å delta kun på denne sesjonen, går det selvfølgelig helt fint.

Etter samlingen og foredrag med ???? håper vi å ha en hyggelig ettermiddag/kveld hvor vi spiser, blir underholdt og får mulighet til å snakke mer med hverandre.

Hele arrangementet foregår innendørs og dagen er takket være gode samarbeidspartnere, gratis for alle å delta på. For mer informasjon og program kan du gå inn på [www.sarkomforum.no](http://www.sarkomforum.no)

Vi har vært så heldige å få sponset et antall hotellplasser i Oslo sentrum som vi kan tilby dere deltagere, fortrinnsvis de som har lang reisevei. Dette gjelder i år 1 natt på hotell (fra lørdag til søndag). Førstemann til mølla! Det er mange som har ønske om dette, så om du til tross for påmelding ikke skal delta ber vi om at vi får beskjed så fort som mulig.

**Vi kommer til å legge til rette for at du/dere kan ha med barn på arrangementet.**

**Har du/dere lyst å bli med på Den Store Kuledagen 8. september, meld deg/dere på til følgende e-postadresse:** **kuledagen@gmail.com** **INNEN 1. august!**

Ved påmelding, vennligst oppgi følgende informasjon;

* Antall personer du melder på og ***navn på alle***
* Alder på barn (viktig for å legge til rette for aktiviteter som passer for alle)
* Spesielle behov (f.eks matallergier innen 26/8)
* Ønske om hotellplass hvis aktuelt
* Reg.nr på bil hvis du skal kjøre til Akershus Festning (VIKTIG!)

***NB: Hvis du har tenkt å kjøre bil vil det være muligheter for parkering inne på festningsområdet (se vedlagt kart). Pga økt sikkerhetsberedskap på Akershus Festning må vi melde fra om reg.nr på bilene som skal kjøre inn på området og navn på alle deltakere som skal på arrangementet. Dette må være innmeldt innen 26. august. Det vil i år ikke være mulig å registrere bilnummer etter denne datoen.***

Har du spørsmål, send en mail til: ane.s.haugen@gmail.com eller hilboe@ous-hf.no eller ring 22934689.

Hjertelig velkommen!

*Arr;*

*Sarkomforum for Sykepleie og Fysioterapi ved OUS – Radiumhospitalet*

*Nasjonal kompetansetjeneste for sarkomer*

*Pasientforeningen Sarkom****er***